छैं बरैं बाद चानक होई दी तब्दीली पर पैहलें ते लोकैं गी जकीन गै नेईं होआ पर फ्ही अल्ला दा करिश्मां समझी लोकैं खुल्ली जिंदगी च इक बारी परतिऐ चलोबे लान लाए, कोई दाढ़ी साफ करान लग्गे दा हा, कोई सिनमा थेटर दे खुल्लने दा इन्तजार करा दा हा। जनानिऐं कुड़िऐं दे भुरके चकोई जारदे हे, ओ नझक्क होई दिआं बजार फिरी जारदिआं हिआं उंदी अक्खीं च, गासा उड्डरदे पक्खरूऐं दिआं फुम्मनिआं, बूह्‌टैं लग्गे दे फुल्लैं दिआं शकीनिआं अचरी जारदिआं हियां।